અમદાવાદઃ ટ્રાફિકની સમસ્યા અંગે ગત 17 જુલાઈના રોજ હાઈકોર્ટના કડક વલણ બાદ પોલીસ દ્વારા ટ્રાફિક નિયંત્રણ કરવા માટે કડક પગલા ભર્યા છે. લોકોને ટ્રાફિકના નિયમોનો ભંગ ન કરે તે માટે દંડ સાથે આડેધડ પાર્કિંગ કરનારાઓ સામે પણ કડક પગલા ભર્યા છે. ટ્રાફિક પોલીસની આ કામગીરીથી હવે લોકો ટ્રાફિકના નિયમો પાળતા થયા છે. ચાર રસ્તા પર પહેલા લોકો સ્ટોપ લાઈનથી આગળ ઊભા રહેતા હતા તેઓ હવે સ્ટોપ લાઈન આવતા જ સ્ટોપ થઈ જાય છે..આ મુદ્દે કેટલાક ફોટોગ્રાફ સોશિયલ મીડયામાં વાઈરલ થયા છે. જેની સાથે એવી કેપ્શન લખવામાં આવી છે કે જુઓ નવું અમદાવાદ. પોલીસની કામગીરીથી સ્થાનિકો ખુશ છે.